שישי נשי: מי יירש את כסאו של יאיר לפיד במהדורת שישי?
הכסא החם למרות הביקורות מבית ומחוץ התיישב כבר באותו חודש לפיד על הכיסא המרופד של מגיש מהדורת אולפן שישי ולא קם ממנו עד ההודעה הדרמטית אמש, בה הודיע כי הוא מתפטר מתפקידו על מנת לרוץ לפוליטיקה. כרגע עתידו הפוליטי של לפיד הוא עניין לפרשנים בלבד. האם יקים מפלגה עצמאית? האם יחבור למפלגה קיימת? ואיך יתייחסו אליו בחברת החדשות שיתיישב על כיסא המרואיין ולא המראיין? אבל אותנו מעניין השאלה הגדולה מכולן – יתיישב במקומו על הכיסא? פופוליסטי או פוליטיקאי? יאיר לפיד (צילום מסך)בעוד שמות של דינוזאורים ותיקים כמו אהרון ברנע או עודד בן עמי כבר נזרקו לזירה ונשמעים לנו צפויים מתמיד, אנחנו מפצירים בחברת החדשות להעיז לחשוב מחוץ לקופסא ולתת למהדורת החדשות את זיקת המרץ שהיא זקוקה לה. או בשתי מילים: יונית לוי. לוי תסגור השנה עשור כמנחת המהדורה המרכזית היומית בערוץ 2, ולמרות שהיא לא מפגינה אפילו ניצוצי עייפות, נראה שהגיע הזמן. אין הרבה מקומות אליהם ניתן להתקדם מתפקיד המגישה הראשית (תשאלו את מיקי חיימוביץ'), ומגישת אולפן שישי הוא בהחלט כיוון מעניין. היא עדיין תעשה את מה שהיא עושה הכי טוב – תגיש חדשות – אבל יותר טוב. האווירה מלאת הטוסטסטרון באולפן כשרוני דניאל, אמנון אברמוביץ' ורינה מצליח מעלים את הטונים, ומתחרים מי פולט יותר אימרות פטריוטיות לשנייה, צריכה מישהי כמו יונית. כזו שתשליט בהם סדר, שתדע להרגיע את הרוחות וגם לשאול את השאלות הנכונות. יודעת להתמודד עם שצף טוסטסטרון. יונית לוי (צילום יח"צ)האם התפקיד קטן על לוי? ואולי היא מעדיפה לבלות את השבתות שלה כאישה נשואה דווקא עם עידו רוזנבלום? אז מה קורה עם תמר איש שלום? האישה המוכשרת הזו טרם קיבלה הזדמנות להוכיח את עצמה והגיעה, למזלה הרע, לעמדה מרכזית בחברת החדשות דווקא כשערוץ 10 מתמוטט. איש-שלום היא מגישה רהוטה, דעתנית, ממלכתית במידה (וקצת פחות תוקפנית מלוי, למי שמעדיף את המגישות שלו שופעות חיוכים), ואינטיליגנציה רגשית שמאפילה על כל מי שיושב לצידה מסביב לשולחן. בנוסף, איש-שלום מביאה איתה נדוניה לא רעה – את בעלה נדב איל. שימו אותו ואת ערד ניר לצד שולחן שישי, ותנו להם להפגין את הידע שלהם על קוריאה הצפונית. הרייטינג יקפוץ, עלינו.
יש שיטענו כי תוכנית בעלת מטען רייטינג ואחריות חורג כמו "אולפן שישי" זקוקה לדמות ממלכתית וידועה, עם רקורד נטול פגמים וקריירה יציבה וארוכה. משהו בסגנון חיים יבין פוגש את דניאל פאר. בדיוק בשביל אנשים כאלה דליה מזור היא התשובה. מזור נשלחה לגלות תוכנית הבוקר של קשת (לצד יואב לימור), ממש בתחילת השנה, ושם בוודאי תעשה חיל וחבל. נשות מקצוע מוכשרות ומוצלחות כמו מזור לא צריכות להתבזות באייטמים על סידורי פרחים והמלצות ללבוש חורפי. תנו לה חתיכת בשר מדממת כמו "אולפן שישי", והיא כבר תלמד את כל הצעירים הללו איך עושים מהדורה מוצלחת. נו, כמו שעשינו ב-67'. חבל שהוגלתה לנישת הבוקר. דליה מזור (צילום: מיכל בן ארי)עם זאת סביר להניח שמהדורת אולפן שישי עדיין לא מוכנה לנוכחות נשית. כדי להעביר את הזמן עד שהמהפכה הפמיניסטית תתרחש גם בחדרי העריכה החשוכים של ערוץ 2 אפשר להתלבט בין יעקב אילון לדני קושמרו ואז להטיל מטבע. את אילון אין צורך להציג. הרובוט מנווה אילן עבר דרך ארוכה עד למעמדו הנוכחי, ואין ספק שמהדורת החדשות הבועטת של ערוץ 10 נשענת במידה רבה על המקצועיות והסמכותיות שלו. לאילון, כמו שאומרים, מגיע לקבל את התפקיד הזה. במשך שנים הוא עבד קשה כדי לבסס אישיות ריאליסטית של איש חדשות, חידד את חושי העיתונאי שלו, שיחרר את העניבה ואפילו למד לחייך. לא מגיע לו להישאר מובטל אם וכאשר חברת החדשות תקרוס. יתרון נוסף – אין סיכוי שהוא יחליף לפוליטיקה. אילון סולד מהמערכת ולא מהסס להפגין את סלידתו בכל ראיון עם חבר כנסת מזדמן. מלבד זאת הרוח הנשכנית והאינטיליגנטית שהוא מביא עמו יכולה לעשות רק טוב לצוות הפרשנים המשעמם של הערוץ השני. נשכן ואינטליגנטי, אבל סולד מפולטיקה. יעקב אילון מראיין את ג'ורג' בוש: קושמרו הוא המשלים של אילון (מה עם הנחיה זוגית של שניהם?). צעיר, מסוקס, יודע דרכו באופנועים, טיולי שטח ובוץ. למרות שהוא נתפס כצעיר וכשובב בקרב צוות החדשות של ערוץ 2, הוא עדיין בחירה מעניינת ומרגשת שיכולה לקחת את תדמית העממי שביסס יאיר לפיד (והביאה באופן קבוע רייטינג מעורר השתאות ובמיוחד בשנה החולפת), ולעלות אותה שלב נוסף. העיקר, אל תלכו על הבחירה הצפויה מראש. העזתם עם לפיד ותראו מה קרה. הנה בא ראש הממשלה הבא.